Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: és annak korlátait is [6/1999. (IV. 21.) AB határozat, ABH
Paragraph Index: 524

37. § (3) bekezdése a feladatok ellátása körére szûkített jogalkotási hatáskörnek azt a korlátját, amely szerint a miniszteri rendelet nem lehet ellentétes törvénnyel, a Kormány rendeletével és határozatával. A jogállam elvét veszi alapul a Jat. 1. §-ának (2) bekezdése, és az Alkotmány hivatkozott szabályaiban meghatározottakkal azonos elvet fejez ki a Jat. 8. §-a. A Vtv. egyes kártérítési felelõsségi szabályok meghatározása mellett a Ptk. kártérítési szabályaira utalt. Nem adott felhatalmazást arra, hogy miniszteri rendelet új felelõsségi szabályt határozzon meg. A 100. § (1) bekezdésének a) pontja csak arra hatalmazta fel a földmûvelésügyi minisztert, hogy „a törvény végrehajtásával kapcsolatos részletes szabályokat” rendeletben állapítsa meg. A törvényalkotó számolt azzal, hogy sok kérdést nem lehet a polgári jog átfogó jellegû törvénykönyvében szabályozni, de nem tette lehetõvé, hogy bármilyen szintû jogszabály rendelkezzék az állampolgárok jogairól és kötelezettségeirõl. Ezért a Ptk. 685. §-ának a) pontja a törvénykönyvben található jogalkotási felhatalmazás körét általános jelleggel törvényre és kormányrendeletre korlátozza, emellett tételes felsorolását adja azoknak az eseteknek, amelyekben törvénynél és kormányrendeletnél alacsonyabb szintû jogszabály rendezhet polgári jogi viszonyokat. A polgári jogi kártérítési felelõsség kérdéseinek rendezésére miniszteri rendelet megalkotására nincs felhatalmazás.

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes